Tatoeba sentences — language code: kab
Ass-a Dda Ḥmimic, 65 n iseggasen i yeɛeddan fell-as.
Acu kan mazal-it am uqrur.
Ɣur-s ass-a 4 n warrac d yiwet n teqcict.
Qqaren akk.
Wa deg uswir amenzu, wa deg uzwir alemmas, wa deg tesnawit, wiyaḍ deg tesdawit.
Deg taddart sawalen-as Dda Ḥmimic bu tmedwasin, acku claɣem-is d ubrinen yerna wwin-akk leḥnak-is.
Dda ḥmimic ifukk amahil deg tkebbanit 13 n yiseggasen aya.
Yeffeɣ-d makken yewweḍ 53 n yiseggassen, acku ɣur-s azref n 7 n yiseggasen menla ma yexdem imi d mmi-s n umeɣras.
Tura yerra-tt i teksawt, tira akked Internet.
Imir kan, mi d-yeffeɣ seg tkebbanit, yedda ar yiwen n uɣerbaz uslig.
Ɣef leḥsab n Linǧil, Rebbi ixleq-d ddunit deg setta n wussan.
Dinna i yeɣra cwiṭ ɣef useqdec n uselkim.
Acu kan, ifen-t warraw-is.
Ula d ameẓyan-nni, Aɣilas, i yeqqaṛen deg uɣerbaz amenzu, amzun d urar i yetturar s yifecka i ibedden deg uselkim-is.
Dɣa dda Ḥmimic isemma-as Mqidec umḍin.
Deg uxxam, yiwen n uselkim kan i yellan.
Ticki kecmen-d warraw-is tameddit, yal yiwen ibeqqu ad t-iseqdec.
Wa ad yebɣu ad yeqqen ɣer Facebook, wayeḍ ɣer VK, yiwen yebɣa ad isenker Skype akken ad iqesseṛ d yimeddukal-is, wayeḍ yebɣa ad isenker anadi deg umsedday n unadi Google.
Ihi yal tameddit, arraw-is ḥrurin meṛṛa, tikwal ttennaɣen.
Dda Ḥmimic yerra-asen nnuba akken ad yeḥbes ṭrad gar-asen.
Ayagi ur yefri ara tamsalt.
Acku yelli-s Tamila iṣahas-d usrag aneggaru.
Teɣli-as-d nnuba ɣef 11:00 md imi d nettat i yettmuddun tallelt i yemma-s ticki tewweḍ-d s axxam.
Ihi ur d-telhi ara meskint i useqdec n uselkim.
Dda Ḥmimic tɣaḍ-it yelli-s.
Dɣa yeggul.
S uqaṛṛu n jeddi-m a yelli ɛzizen, ar d am-d-aɣeɣ aselkim yerna i kemm kan.
Tenna-as Tamila: ala a baba ḥebbu, Aɣi-yi-d tafelwit n uselkem.
Dda Ḥmimic ur yegzi ara.
D acu-t wagi a yelli?
Tenna-as Tamila: Tettemcabi cwiṭ ar tcirra, acu kan ɣur-s agdil.
Ur tesɛi ara anasiw, tesɛa agrudem n uẓeṭṭa.
Tetteddu am uselkim, yerna sanida ṛuheɣ ad tt-awiɣ yid-i.
Idrimen ulac ɣer Dda Ḥmimic.
Ihi azekkayen, yedda yessuffeɣ yiwet seg tisan-is, yewwi-tt ɣer ssuq deg Ukfadu.
Yezzen-itt.
Mi d-yuɣal s axxam, yegla-d s kra n yisafaren.
Tameddit mi d-tekcem Tamila yenna-as: Azekka ḥerkel ad neddu ɣer Bgayet.
Ad d-naɣ tefelwit n uselkem.
Aɣilas yesla-d.
Yenna deg ul-is: Awah!
Amek? Nettat ad d-tawi tafelwit nekk ad seddayeɣ acabcaq-agi?
Aɣilas ɣlin-d icenfiren-is. Baba-s iwala-t.
Yenna-as: Acu i k-yuɣen A yaɣilas a mmi?
Aɣilas yebra-d i yimeṭṭawen.
Yenna-as: A baba, imdukal-iw akk ɣur-sen aziraz Android.
Dda Ḥmimic yezmeḍ-d mmi-s ɣur-s, yenwa mm-is yettnadi ad d-yaɣ urar n uvidyu.
Yenna-as: D acu-t uḥeckul-agi a mmi?
Dɣa arraw-is meṛṛa ṭerḍqen seg teḍsa.
Yenṭeq-d Meqqran, amenzu gar-asen, yenna: Wa Ba! D tidett, s uqeṛṛu-k ar d as-tiniḍ d aḥeckul.
Win t-yennulen ur as-yeḍliq.
Ad as-teḍru am win iɛecqen.
Dda Ḥmimic ur yegzi tigert.
Yenna-asen: Acu-t wagi a tarwa?
Ad d-inim neɣ ala?
Tenṭeq-d Tamila tenna-as: D tiliɣri tuḥrict a baba!
Teɣli-d tsusmi deg uxxam acku ẓran akk acuɣer.
Dda Ḥemmic yuɣal d azeggaɣ.
Yebɣa ad yeṭṭerḍeq seg reffu.
Acku yezga yesselmad Taqbaylit i warraw-is.
Yezga yeqqaṛ-asen d akken deg uxxam ulac taɛrabt, ulac tafṛansist.
D Taqbaylit kan ara yeddun.